PATVIRTINTA

Rokiškio rajono savivaldybės tarybos

2024 m. balandžio 25 d. sprendimu Nr. TS-

**ROKIŠKIO R. KAMAJŲ ANTANO STRAZDO GIMNAZIJOS**

**2023 M. METINĖ ATASKAITA**

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Rokiškio r. Kamajų Antano Strazdo gimnazijos (toliau – gimnazija) 2022–2024 m. strateginiame plane numatyto **strateginio tikslo „Gerinti mokinių ugdymo kokybę“** 2023 m. strateginiai prioritetai ir 2023 m. veiklos plano tikslai įgyvendinti.  **I strateginis prioritetas – kokybiško ugdymo(si) proceso gimnazijoje organizavimas, sudarant galimybes kiekvienam mokiniui siekti visapusiškos asmenybės brandos.**  Įgyvendinant šį strateginį prioritetą mokytojai, pagalbos mokiniui specialistai, mokytojų padėjėjai kėlė profesinę kvalifikaciją įvairiuose mokymuose, metodinėse grupėse ir tarpusavyje dalinosi įgytomis naujomis žiniomis, naujai įgytas žinias taikė ugdant mokinius pamokose. Vyko vidaus veiklos kokybės įsivertinimas atliekant mokinių tėvų (globėjų), mokytojų ir mokinių apklausas, siekiant išsiaiškinti ugdymo(si) prioritetus, sėkmes ir problemas. Gauti vidaus veiklos kokybės įsivertinimo rezultatai panaudoti planuojant ugdymo turinį. Mokytojai, pagalbos mokiniui specialistai bei gimnazijos administracija bendradarbiavimo analizuojant individualią mokinių mokymosi pažangą, buvo laiku teikiama pagalba atsižvelgiant į individualius mokinių ugdymosi poreikius, numatomos gairės padedant siekti individualios mokymosi pažangos.  **Svariausi rezultatai ir sėkmės rodikliai**: pasiektas gimnazijos mokinių pažangumas – 100 proc., pagrindinio ir vidurinio išsilavinimo įgijimas –100 proc.  **Mokinių, baigusių pagrindinio ugdymo programą ir įgijusių pagrindinį išsilavinimą skaičius**   |  |  |  | | --- | --- | --- | | Mokinių skaičius | Mokinių, įgijusių pagrindinį išsilavinimą, skaičius | Įgijusių pagrindinį išsilavinimą mokinių dalis (proc.) | | 21 | 21 | 100 |   **Mokinių, įgijusių vidurinį išsilavinimą, skaičius**   |  |  |  | | --- | --- | --- | | Mokinių skaičius | Mokinių, įgijusių vidurinį išsilavinimą, skaičius | Įgijusių vidurinį išsilavinimą mokinių dalis (proc.) | | 19 | 19 | 100 |  |  |  |  |  |  |  |  | | --- | --- | --- | --- | --- | --- | --- | | **Egzaminas** | **Kandidatų skaičius** | **Neišlaikė** | **16–35** | **36–85** | **86–99** | **100** | | Užsienio kalba (anglų) | 6 | - | 3 | 3 | - | - | | Lietuvių kalba ir literatūra | 13 | 1 | 5 | 6 | 1 | - | | Chemija | 2 | - | 2 | - | - | - | | Rusų kalba | 2 | - | - | 1 | 1 | - | | Matematika | 6 | 1 | 5 | - | - | - | | Istorija | 13 | - | 10 | 3 | - | - | | Biologija | 5 | - | 3 | 2 | - | - | | Geografija | 2 | - | 1 | 1 | - | - | | Informacinės technologijos | 1 | - | - | 1 | - | - |   **Valstybinių brandos egzaminų rezultatai**  Mokinių mokymosi tikslai, lūkesčiai, problemos aptarti individualiuose trišaliuose pokalbiuose dalyvaujant mokiniui, klasės vadovui ir mokinio tėvams. Siekiant gerinti mokymosi motyvaciją, plečiant mokinių akiratį visų klasių mokiniams vyko patirtinio mokymosi pamokos kitose edukacinėse erdvėse, išvykose.  4 ir 8 kl. mokiniai dalyvavo Nacionaliniame mokinių pasiekimų ir Pagrindinio ugdymo pasiekimų patikrinimuose, gauti rezultatai aptarti su dalykų mokytojais, mokiniais, mokinių tėvais, jie buvo naudojami planuojant tolesnį ugdymo turinį.  Visų klasių mokiniai dalyvavo gamtosauginiuose projektuose, Žaliojoje olimpiadoje. Įgyvendinant Tarptautinį gamtosauginį projektą visose klasėse vykdytos aktyvios gamtosauginės veiklos: vyko integruotos pamokos, mokiniai dalyvavo atliekų rūšiavimo akcijose, vyko pažintinės pamokos edukacinėse išvykose. Gamtosauginio būrelio „Žvorūnė“ 8–IVg kl. mokiniai dalyvavo miško tvarkymo akcijoje, gilino gamtosaugines žinias edukacinėse išvykose po Sirvėtos regioninį parką, Aukštaitijos nacionalinį parką. 2–IVg kl. mokiniai dalyvavo integruotame gamtosauginiame žygyje – pamokose su Valstybinės miškų urėdijos Rokiškio regioninio padalinio specialistais. I–IVg kl. mokiniai gilino gamtosaugines žinias „Žaliosios odisėjos“ projekte. Gimnazijoje vykdytos gamtosauginės veiklos įvertintos sertifikatu ir Žaliąja vėliava. Ig–IVg kl. mokiniai, Verslumo būrelio nariai dalyvavo Rokiškio Inžinerijos klasės projekte – veiklose VDU ŽŪA laboratorijose bei Rokiškio verslo įmonėse. Projektas padėjo mokiniams formuoti karjeros įgūdžius, planuoti karjerą. 8–IIg kl. mokiniai dalyvavo „Jaunimas gali“ programoje, skirtoje regionų jaunimui. Dalyvaudami šioje programoje mokiniai gilino sveikos gyvensenos įgūdžius, dalyvavo sporto varžybose, pažintinėse, edukacinėse išvykose, bendradarbiavo su kitų mokyklų bendruomenėmis, ugdė savanorystės įgūdžius. Projekto „Jaunimas gali“ komandos nariai atstovavo gimnazijai tarptautiniame projekte „We play together“, dalyvavo įvairiuose mokymuose. Metų pabaigoje vyko gimnazijos bendruomenės Kalėdinis žygis, inicijuotas projekto „Jaunimas gali“ komandos.  Daug dėmesio buvo skirtaugdant mokinių pilietiškumą vykdant literatūrinį projektą „Kūrėjų pėdsakais. Vaižgantas“. Projekto vykdytojai III–IVg kl. mokiniai. Aplankytos su rašytojo vardu susijusios vietos, muziejai, tyrinėta Vaižganto kūryba, veikla. Sukurtas to paties pavadinimo filmas, kuris naudojamas literatūros pamokose kaip mokomoji medžiaga. Įgyvendinant projektą „Gerumo Kalėdos“, 8–IVG kl. mokiniai gamino kalėdines dovanėles vienišiems Kamajų miestelio seneliams, juos aplankė ir pasveikino.  I–IV g kl. mokiniai dalyvavo respublikiniame projekte „Mokonomika“ – mokiniai mokėsi tvarumo, pilietiškumo, finansinio raštingumo nuotolinėse pamokose. 1–4 kl. mokiniai dalyvavo tęstiniame projekte „Šviečiamosios gyvulininkystės programa pradinių klasių mokiniams“.  5–III g kl. mokiniai ir įvairių dalykų mokytojai vykdė ilgalaikį integruotą projektą „Sėlių keliu: nuo Rokiškio iki Anykščių“. Mokslo metų pabaigoje kiekviena klasė kartu su mokytojais pristatė savo vykdytą tiriamąją veiklą gimnazijoje organizuotoje mokslinėje konferencijoje.  Vyko pamokos kitose edukacinėse erdvėse, išvykose, tai informatikos, informacinių technologijų, biologijos, chemijos pamokos Utenos STEAM centre (7 kl., Ig–IVg kl.), gamtos, biologijos – Anykščių ir Labanoro regioninių parkų centruose (5–8 kl., Ig–IIIg kl.), istorijos – Kauno aviacijos muziejuje, IX forte (IIg kl.), Vilniaus Okupacijos ir laisvės kovų muziejuje (8 kl.), Valstybės pažinimo centre, literatūros pamokos – J. Biliūno, A. Vienuolio, Maironio muziejuose, Vaižganto tėviškėje, ugdymo karjerai – VDU ŽŪA laboratorijose (Ig–IVg kl.), gamtos – VDU ŽŪA (1–4, 8 kl.).  Motyvuojant mokinius domėtis kultūra vyko edukacinės-pažintinėse išvykos Rygoje, Taline, Tartu (Ig–IVg kl.), mokiniai dalyvavo Kino dienoje „Mokausi iš kino“ (Ig–IIIg kl.), „Žaliojo raštingumo“ kūrybinėse dirbtuvėse (4 kl.), edukacinėse pamokose „Tvarios Kalėdos“ (3 kl.), literatūros festivalyje „Vaikų knygų sala“ (3 kl.), pamokoje-spektaklyje „Anderseno sapnas“ (3 kl.), edukacinėse programose- patirtinėse pamokose „Pelėda – išminties ir pastovumo simbolis“ (3 kl.), „Kai lėlės atgyja“, „Lėlė – raktas į vaiko širdį“ (1–3 kl.), „Prakalbink lėlę“ (2 kl.), „Duonelė kasdieninė“ (2 kl.), „Kelionė į žiemos planetą“ (2 kl.), „Šėriau šėriau sau žirgelį“ (4 kl.), „Senoviniai žaislai“ (4 kl.).  Padedant planuoti mokiniams karjerą dalyvauta įvairiuose karjeros planavimo renginiuose, išvykose į kitas mokymo įstaigas, dalyvauta karjeros programos festivalyje „Vibelift 2023“ (Ig–IVg kl.).  Mokslo metų pabaigoje gimnazijos ir gimnazijos neformaliojo švietimo skyriaus mokytojai bendradarbiaudami tarpusavyje organizavo 1–8 kl. mokiniams tradicinę vasaros vaikų poilsio stovyklą „Vaivorykštė“, kurioje mokiniai tobulino ir ugdė socialinius įgūdžius bei kūrybiškumą įvairiose meninėse srityse.  **II strateginis prioritetas – pagalbos mokiniui sistemos tobulinimas, kuriant kiekvienam mokiniui palankią ugdymo(si) aplinką.**  Įgyvendinant šį strateginį prioritetą, mokytojai ir pagalbos mokiniui specialistai kėlė kvalifikaciją mokymuose, kursuose, seminaruose. Tenkinant individualius mokinių mokymosi poreikius įsteigta papildoma mokytojo padėjėjo pareigybė. Gimnazijos Vaiko gerovės komisijos nariai, pagalbos mokiniui specialistai bendradarbiavo su Rokiškio savivaldybės švietimo centro pedagogine psichologine tarnyba, siekiant profesionalaus mokinių gebėjimų įvertinimo bei teikiant profesionalią psichologinę, pedagoginę pagalbą mokiniams ir jų tėvams (globėjams). Buvo tęsiamas dalyvavimas įvairiose patyčių ir smurto bei žalingų įpročių prevencijos programose 1–IVg kl. mokiniams, taip pat tęsiamas bendradarbiavimas su asociacijos „Trinus“ psichologų ir socialinių pedagogų komanda, sistemingai įgyvendinant patyčių ir smurto prevencijos projektus. Vaiko gerovės komisija sistemingai teikė pagalbą mokiniams, mokytojams ir mokinių tėvams (globėjams) sprendžiant įvairius mokymosi klausimus, laiku identifikavo mokinių specialiuosius ugdymo(si) poreikius ir numatė individualias pagalbos priemones. Pagalbos mokiniui specialistų komanda sistemingai bendradarbiaudami tarpusavyje sprendė individualias mokinių mokymosi problemas, bendradarbiavo su mokinių tėvais (globėjais), informavo juos ir aptarė individualius pasiekimus, mokymosi pažangą, numatė tolesnes tobulinimo kryptis. Taip pat pagalbos mokiniui specialistų komanda konsultavo įvairių dalykų mokytojus dėl ugdymo turinio pritaikymo ar individualizavimo specialiųjų poreikių turintiems mokiniams.  Nuo 2023-09-01 gimnazijoje padaugėjus specialiųjų ugdymosi poreikių turinčių mokinių, įrengtas ir įveiklintas antrasis specialiojo pedagogo kabinetas. Dvi gimnazijos mokytojos įstojo mokytis specialiojo pedagogo specialybės persikvalifikavimo studijose.  Siekiant gimnazijoje vykdyti prevencines žalingų įpročių ir priklausomybių veiklas paaugliams, pradėtas bendradarbiavimassu Rokiškio psichiatrinės ligoninės psichologinio konsultavimo ir psichoterapijos skyriaus medicinos psichologais. I–II g kl. mokiniai vyko į atvirų durų dienų renginius, kurių metu vyko paskaitos, pokalbiai ir dailės terapijos seansai, kaip išvengti žalingų įpročių ir priklausomybių, kuriuos vedė medicinos psichologai, taip pat juose dalyvavo asmenys, pasveikę nuo priklausomybių. Vyresniųjų klasių mokiniai vyko į Panevėžio priklausomybių centrą dalyvauti žalingų įpročių ir priklausomybių prevencijos renginiuose.  **III strateginis prioritetas – saugios, bendradarbiavimo kultūra grįstos aplinkos gimnazijoje kūrimas**  Įgyvendinant šį strateginį prioritetą mokytojai, pagalbos mokiniui specialistai ir administracija bendradarbiaudami tarpusavyje nuosekliai ir sistemingai analizavo mokinių individualią mokymosi pažangą, laiku teikė pagalbą, atsižvelgiant į individualius mokinių poreikius, sistemingai bendradarbiavo su mokinių tėvais (globėjais). Taip pat mokinių tėvai (globėjai) buvo kviečiami dalyvauti įvairiuose gimnazijos renginiuose, šventėse, neformaliojo švietimo skyriaus mokinių tradiciniuose koncertuose, atvirose pamokose.  Tęsiant pilietiškumo ugdymo tradicijas gimnazijos mokiniai kartu su mokytojais prižiūrėjo partizanų, Kamajuose palaidotų žydų, poeto Antano Strazdo, žydų gelbėtojų, knygnešių kapus. Buvo tęsiama gimnazijos veiklų sklaida Kamajų seniūnijoje: kiekvieną naują Jaunųjų žurnalistų išleistą gimnazijos laikraščio „Skambutis“ numerį mokiniai išnešiojo Kamajų seniūnijos gyventojams.  Siekiant vieningai įgyvendinti išsikeltus uždavinius vyko sistemingas gimnazijos, ikimokyklinio ugdymo bei neformaliojo švietimo skyrių bendruomenių bendravimas ir bendradarbiavimas renginių, švenčių metu bei kasdieninėje gimnazijos veikloje.  Kuriant palankią ugdymui(si) aplinką įsigyti nauji baldai mokomiesiems kabinetams, muziejui, atnaujintos bei įsigytos naujos IKT priemonės Informacinių technologijų, kitiems mokomiesiems kabinetams. Skatinant gimnazijos bendruomenės bendradarbiavimą vyko tradicinis renginys – padėkos popietė „Aukime kartu“, skirta baigiantis mokslo metams padėkoti visiems bendruomenės nariams už pasiekimus bei iniciatyvas.  Į įvairių gimnazijai svarbių klausimų svarstymą ir sprendimų priėmimą aktyviai įsitraukė gimnazijos savivaldos institucijos, tai gimnazijos taryba, mokinių klubas ARA, mokytojų taryba, metodinės grupės.  **Gimnazijos išskirtinumas**  Šiuolaikiška, estetiška, mokytis ir dirbti motyvuojanti aplinka, aktyvus mokinių patirtinis mokymas(is) – pamokos kitose edukacinėse erdvėse, išvykose. Mokinių pilietiškumo, aktyvumo, savęs pažinimo stiprinimas vykdant programą „Jaunimas gali“, prasmingas bendradarbiavimas su ikimokyklinio ugdymo skyriumi, su socialinių pedagogų asociacija „Trinus“, Rokiškio psichiatrinės ligoninės medicinos psichologais. Išskirtinės galimybės mokytis neformaliojo švietimo skyriaus meninėse studijose visiems gimnazijos mokiniams ir ikimokyklinio ugdymo skyriaus ugdytiniams. Tradiciniai renginiai suburiantys bendruomenę. Aktyvi gamtosauginė ir sportinė veikla. Aktyvi gimnazijos tarybos ir mokinių savivaldos veikla.  **Mokinių laimėjimai garsinę gimnaziją:**  Laurynas Karpau (5 kl.) – gamtos mokslų olimpiada, I vieta;  Snežana Jankovska (6 kl.) – gamtos mokslų olimpiada, II vieta;  Artiom Korotkov (III g kl.) – rusų kalbos olimpiada, II vieta;  Karina Sapagova (8 kl.) – fizikos olimpiada, III vieta;  Urtė Ieva Šileikytė (5 kl.) – lietuvių kalbos olimpiada, III vieta;  Tairidas Dabrega (IIg kl.) – matematikos olimpiada, III vieta;  Urtė Šakalytė (IVg kl.) – meninio skaitymo konkursas, III vieta;  Augustė Dirdaitė, Tomas Stukas (IIIg kl.) – VDU ŽŪA Verslumo klasė, verslumo projekto parengimas ir pristatymas, III vieta;  Benas Jasinevičius (6 kl.) – respublikinis meninio skaitymo konkursas „Tylios sienos, žodžių paliestos“, specialus prizas už atlikimo meistriškumą;  Benas Jasinevičius (6 kl.) – tarptautinis anglų kalbos konkursas „KINGS“, I vieta;  Vytas Čeponis (5 kl.) – respublikinis STEAM projektas – virtualus dailės darbų konkursas, I vieta;  Lietuvos mokyklų žaidynių kaimo vietovių mokyklų įvairių sporto šakų varžybų nugalėtoja, I vieta;  Lietuvos mokyklų žaidynių kaimo vietovių mokyklų vaikinų ir merginų krepšinio 3x3 varžybos, III vieta;  Lietuvos mokyklų žaidynių kaimo vietovių mokyklų kvadrato varžybos, II vieta.  **Ikimokyklinio ugdymo skyrius.** Rokiškio r. Kamajų Antano Strazdo gimnazijos ikimokyklinio ugdymo skyriuje veikė trys vaikų grupės: ikimokyklinės „Kiškučių“ grupė – 11 vaikų; „Boružėlių“ grupė – 15 vaikų, priešmokyklinė „Nykštukų“ grupė – 12 vaikų.  Rugsėjo 1 d. buvo ugdomi 39 vaikai. Grupėse dirbo 4 ikimokyklinio ugdymo mokytojai, viena priešmokyklinio ugdymo mokytoja, viena meninio ugdymo mokytoja bei viena logopedė. Visi mokytojai turi aukštąjį pedagoginį ir dalykinį išsilavinimą. Vienas mokytojas turi auklėtojo kvalifikaciją, du mokytojai įgiję vyr. auklėtojo kvalifikacinę kategoriją, vienas mokytojas metodininkas, vienas vyr. muzikos mokytojas ir vienas logopedas metodininkas.  Ikimokyklinio amžiaus grupių vaikai ugdomi vadovaujantis vaikų ikimokyklinio ugdymo programa „Vaikystės takeliu“. Priešmokyklinio amžiaus vaikai – bendrąja priešmokyklinio ugdymo programa. Vaikų pasiekimai ikimokyklinėje grupėje vertinami „Žingsnelių“ metodu, vadovaujantis ikimokyklinio amžiaus vaikų pasiekimų aprašu. Pasiekimai fiksuojami aprašuose, darbai kaupiami vertinimo aplankuose. „Kiškučių“ bei „Boružėlių“ grupėse taikomas vaikų ugdymo ir pasiekimų aprašymo metodas „Laiškai tėvams“. Kamajų ikimokyklinio ugdymo skyrius naudojasi elektroninio dienyno sistema „Mūsų darželis“.  Kokybišką ikimokyklinio ir priešmokyklinio ugdymo programų įgyvendinimą pavyko pasiekti planuojant bei organizuojant ugdomąjį procesą ir atsižvelgiant į individualius kiekvieno ugdytinio poreikius, taip pat analizuojant pedagoginės ir metodinės veiklos rezultatus metodinėje grupėje, posėdžiuose bei tėvų susirinkimuose. Visos grupių mokytojos kūrė metodines priemones veikloms, edukacines erdves šventėms. Organizavo įvairius renginius, šventinius rytmečius, darbelių parodas, įtraukdamos į bendrą veiklą ir vaikų tėvus. Rengė pranešimus ir savo darbo patirtimi noriai dalijosi skyriaus metodinėje grupėje.  Priešmokyklinės „Nykštukų“ grupės mokytoja suorganizavo respublikinę ikimokyklinio ir priešmokyklinio ugdymo amžiaus vaikų virtualią šokio akciją „Ir subėgo daug sniegenų“. Akcijoje dalyvavo aštuoniolika ikimokyklinio ugdymo įstaigų.  Aktyviai dalyvauta respublikiniuose renginiuose. Grupių mokytojai siuntė vaikų darbus į įvairias parodas, kurias organizavo kitų rajonų ikimokyklinio ugdymo įstaigos. Priešmokyklinės „Nykštukų“ grupės vaikai dalyvavo: Kauno menų darželio „Etiudas“ organizuotame respublikiniame ikimokyklinio ir priešmokyklinio amžiaus vaikų virtualiame tapybos darbų konkurse „Mane augina Lietuva“ (pateikti parodai vaikų tapybos darbai), Rokiškio r. Juodupės lopšelis-darželio organizuotame respublikiniame ikimokyklinio ir priešmokyklinio ugdymo įstaigų projekte respublikinėje ikimokyklinio ir priešmokyklinio amžiaus vaikų kūrybinių darbų virtualioje parodoje „Dovana Lietuvai“, Kauno lopšelis-darželis „Daigelis“ organizuotame respublikiniame ikimokyklinio ir priešmokyklinio amžiaus vaikų virtualiame ekologiniame-kūrybiniame projekte „Kiekvienas paukštis vis kitoks“ (projektui pateiki vaikų pagaminti paukščiai iš antrinių žaliavų), Širvintų lopšelio-darželio „Boružėlė“ organizuotame respublikiniame ikimokyklinio ir priešmokyklinio amžiaus vaikų, jų tėvų, mokytojų STEAM projekto „Paukščiai ir gamta“ kūrybinių-inžinerinių darbų fotografijų parodoje (parodai pateikti paukščių, pagamintų iš gamtinės medžiagos fotografijos), Panevėžio lopšelio-darželio „Žilvitis“ organizuotame respublikiniame ikimokyklinio ir priešmokyklinio amžiaus vaikų ekologiniame projekte „Sodinu ir auginu“ (pasidalinta auginamų augalų nuotraukomis), Karmėlavos lopšelio-darželio „Žilvitis“ ir Kauno r. švietimo centro organizuotame respublikiniame ikimokyklinio ir priešmokyklinio amžiaus ugdytinių, jų tėvų ir mokytojų projekte „Raidelės STEAM šalyje“ (kartu su vaikais gamtoje ieškojo daiktų, augalų, panašių į raides ir jų nuotraukas siuntė projekto organizatoriams), Labdaros ir paramos fondo „Švieskime vaikus“ organizuotame konkurse „Vaikų Velykėlės 2023“ (pagamintas didysis margutis, kurį puošė vaikai), Vilniaus r. Rudaminos „Ryto“ gimnazijos, Vilniaus rajono švietimo įstaigų virtualiame projekte „Margaspalviai drugeliai“ (pateikti vaikų darbai parodai), Mažeikių lopšelio-darželio „Gintarėlis“ organizuotame tarptautiniame ikimokyklinio ir priešmokyklinio amžiaus vaikų ir jų mokytojų interaktyviame projekte „Žingsniuoja rudenėlis darželio takeliu“ (parodai pateikti vaikų darbai, kurie buvo pagaminti š gamtinės medžiagos), Skuodo vaikų lopšelio-darželio organizuotame respublikiniame vaikų kūrybinių darbų konkurse „Padovanok šypseną“ (pateiktos parodai vaikų bei jų tėvelių iš įvairių medžiagų pagamintos „šypsenos“), Raseinių Viktoro Petkaus progimnazijos respublikiniame priešmokyklinio amžiaus mokinių virtualiame STEAM kūrybiniame projekte „Rudens šėlsmas“ (projektui pateikti vaikų žaidimai su rudens lapais), Tarptautinės komisijos nacių ir sovietinio okupacinių režimų nusikaltimams Lietuvoje įvertinti inicijuotoje tarptautinės Tolerancijos dienos – lapkričio 16-osios paminėjime Lietuvoje (sukurti tolerancijos žibintai), Šiaulių lopšelio-darželio „Pupų pėdas“ organizuotoje respublikinėje ikimokyklinių ir priešmokyklinių ugdymo įstaigų kalėdinio šokio iššūkyje (organizatoriams pateiktas paruoštas šokis, apranga, padaryta filmuota medžiaga), Panevėžio lopšelio-darželio „Žibutė“ organizuotoje respublikinėje ikimokyklinio ir priešmokyklinio amžiaus vaikų, tėvų, pedagogų kūrybinių darbų projekte-pilietinėje iniciatyvoje „Vienišai širdelei – šiltas žodelis VI“ (kartu su tėveliais kūrybinių dirbtuvėlių metu gamintos atvirutės buvo išsiųstos Skemų pensionato gyventojams).  Ikimokyklinio ugdymo „Boružėlių“ grupės vaikai dalyvavo: Klaipėdos R. Kretingalės pagrindinės mokyklos respublikiniame ikimokyklinio ir priešmokyklinio amžiaus vaikų ir mokytojų kūrybinių darbų projektas „Žiemos pasaka lange“ (papuoštų grupės langų fotografijos), Panevėžio lopšelio-darželio „Draugystė“ organizuotame respublikiniame ikimokyklinio ir priešmokyklinio amžiaus vaikų ir mokytojų kūrybinių darbų parodoje „Statome namą mes“ (vaikai gamino namą iš antrinių žaliavų), Švenčionių Zigmo Žemaičio gimnazijos respublikiniame ikimokyklinio ir priešmokyklinio amžiaus vaikų ir mokytojų nuotraukų parodoje „Senis besmegenis kitaip“ (vaikai kūrė besmegenį iš antrinių žaliavų), Panevėžio lopšelio-darželio „Voveraitė“ respublikiniame STEAM projekte „Pati gražiausia „Morė“ (pateikta vaikų gamintos Morės nuotrauka), Jonavos r. Žeimių mokyklos-daugiafunkcinio centro respublikiniame kūrybinių darbų parodoje „Tau, gimtine, mažų rankelių – gražūs darbeliai“ (vaikai kūrė darbelius, skirtus vasario 16-jai), Šiaulių lopšelio-darželio „Rugiagėlė“ respublikiniame ikimokyklinio ir priešmokyklinio amžiaus vaikų kūrybinių darbų projekte „Širdelė Lietuvai“ (vaikai iš įvairių medžiagų gamino širdeles), Širvintų lopšelio-darželio „Boružėlė“ respublikiniame ikimokyklinio ir priešmokyklinio ugdymo įstaigų STEAM projekte „Paukščiai ir gamta“ (iš antrinių žaliavų vaikai gamino paukštelius), Klaipėdos r. Priekulės vaikų lopšelio-darželio respublikiniame ikimokyklinio ir priešmokyklinio amžiaus vaikų STEAM kūrybinių darbų virtualioje parodoje „Pavasario margutis atriedėjo“ (iš antrinių žaliavų kurti margučiai), Raseinių r. Ariogalos lopšelio-darželio respublikiniame ikimokyklinio ir priešmokyklinio amžiaus vaikų virtualioje kūrybinių darbų parodoje „Pavasaris sugrįžta ant paukščio sparnų“ (vaikai iš kartono gamino paukščius), Kauno lopšelio-darželio „Daigelis“ respublikiniame ikimokyklinio ir priešmokyklinio amžiaus vaikų STEAM projekte – virtuali fotografijų paroda „Žemė bunda“ (pateikti vaikų darbai pavasario tematika), Viekšnių lopšelio-darželio „Liepaitė“ tarptautinėje virtualių kūrybinių darbų parodoje „Velykos arbatos puodelyje“ (vaikai kūrė pavasarines kompozicijas puodelyje), Jurbarko r. Veliuonos Antano ir Jono Juškų gimnazijos respublikinė ikimokyklinio ir priešmokyklinio amžiaus vaikų kūrybinių darbų parodoje „Mamytė – gražiausia gėlytė“ (vaikai piešė mamyčių portretus), Kauno lopšelio-darželio „Šermukšnėlis“ respublikiniame ikimokyklinio ir priešmokyklinio amžiaus vaikų kūrybinių darbų parodoje „Gražiausias žiedas Mamai“ (vaikai gamino gėlių žiedus), Panevėžio lopšelio-darželio „Žvaigždutė“ respublikiniame ikimokyklinio ir priešmokyklinio amžiaus vaikų STEAM virtualioje fotografijų parodoje „Gražiausias žiedas tau, mamyte“ (vaikai kūrė puokštes iš lauko gėlių), Radviliškio lopšelio-darželio „Žvaigždutė“ respublikinėje ikimokyklinio ir priešmokyklinio amžiaus vaikų virtualioje kūrybinių veiklų parodoje „Oranžinių spalvų apsuptyje“ (sukurta mokomoji skaičiavimo priemonė iš mažųjų moliūgų).  Ikimokyklinio ugdymo „Kiškučių“ grupės vaikai dalyvavo: Kauno lopšelio-darželio „Atžalėlė“ STEAM kūrybiniame projekte „2023 Naujųjų metų simbolis triušis“, Kauno lopšelio-darželio „Pušaitė“ respublikiniame projekte „Mano namai – mano tvirtovė“ (iš antrinių žaliavų pagamintas namas), Jonavos r. Žeimių mokyklos virtualioje kūrybinių darbų parodoje „Tau, gimtine, mažų rankelių – gražūs darbeliai“, Šalčininkų lopšelio-darželio „Pasaka“ eksperimentų ir tyrinėjimų projekte „Vėliavos spalvų fontanai“, Klaipėdos lopšelio-darželio „Pušaitė“ kūrybinių darbų projekte „Saulė budina žemę“, Raseinių r. Ariogalos lopšelio-darželio virtualioje kūrybinių darbų parodoje „Pavasaris sugrįžta ant paukščio sparnų“, Elektrėnų r. Vievio lopšelio-darželio „Eglutė“ kūrybinių darbų parodoje „Tau, Tėvyne, dovanoju-kerpu, lankstau ir klijuoju“, Šiaulių lopšelio-darželio „Voveraitė“ kūrybinių darbų parodoje „Dovana mamai ir močiutei“, Panevėžio lopšelio-darželio „Vaikystė“ kūrybinių darbų parodoje „Mano Kalėdinis žaisliukas“, Panevėžio r. Smilgių gimnazijos ikimokyklinio ugdymo skyriaus kūrybinių darbų parodoje „Žiemos snaigė“, Šiaulių lopšelio-darželio „Eglutė“ STEAM projekte „Kalėdų angelai“.  Tęsiamas bendradarbiavimas su socialiniais partneriais: su Kamajų seniūnija, Kamajų seniūnijos biblioteka, Rokiškio rajono savivaldybės švietimo centro Pedagogine psichologine tarnyba, Rokiškio J. Keliuočio viešosios bibliotekos vaikų skyriumi, Rokiškio rajono savivaldybės visuomenės sveikatos biuro specialistais, Rokiškio krašto muziejumi, Salų dvaro kultūros ir laisvalaikio rezidencija.  Ikimokyklinio ugdymo skyrius dalyvauja programose „Vaisių vartojimo skatinimas mokyklose“ ir „Pienas vaikams“. Šių programų įgyvendinimas padeda formuoti ugdytinių taisyklingos mitybos įpročius, kurie yra vieni svarbiausių veiksnių, užtikrinančių vaikų sveikatą.  **Ikimokyklinio ugdymo skyriaus išskirtinumas.** Aktyvi projektinė veikla, dalyvaujant ir organizuojant respublikinius projektus, sudarytos sąlygos 5–6 metų vaikams ugdytis gimnazijos neformaliojo švietimo skyriaus estetikos studijoje mokytis teatro, muzikos bei dailės, aktyvus bendradarbiavimas su ugdytinių tėvais.  **Neformaliojo švietimo skyrius.** 2023 m. Rokiškio r. Kamajų Antano Strazdo gimnazijos neformaliojo švietimo skyriuje veikė šios studijos: kanklių, gitaros, fortepijono, dailės, teatrinės raiškos, dainavimo, saviraiškos ir estetikos. Nuo rugsėjo pirmosios įsteigtos smuiko bei ukulelių studijos. Veikė liaudies instrumentų ansamblis, instrumentinė jaunimo grupė, mokinių ir mokytojų muzikos kolektyvas – kapela „Strazdukai“. 2023 m. spalio 1 d. duomenimis neformaliojo švietimo skyrių lankė 102 mokiniai, iš kurių 11 (5–6 m.) ugdytinių lankė estetikos studiją. Neformaliojo švietimo skyriaus meninėms studijoms vadovauja 6 pedagogai, turintys pedagoginį ir dalykinį išsilavinimą (vienas mokytojas metodininkas, keturi vyr. mokytojai, vienas mokytojas). Meninių studijų visi mokytojai kėlė kvalifikaciją dalyvaudami įvairiuose seminaruose, mokymuose, kuriuose jie tobulino dalykines ir bendrąsias pedagogines kompetencijas, tarpusavyje dalinosi įgytomis žiniomis ir jų taikymu ugdant mokinius.  Neformaliojo švietimo skyriaus mokiniai dalyvavo įvairiuose projektuose, konkursuose, išvykose: respublikiniame projekte „Dainų šventė 2024“ Vilniuje, II virtualiame respublikiniame muzikos festivalyje „Dainuoju Lietuvai“ (Kėdainių r.), tarptautiniame virtualiame mokinių meninės kūrybos konkurse „Laisvės kelias“ (Kaune), virtualiame respublikiniame muzikos festivalyje „Skambantys perliukai“, respublikiniame konkurse „Duetai“ (Anykščiuose), seminare-koncerte „Motyvacijos skatinimas, grojant instrumentu“ (Kėdainiuose), Rokiškio r. pradinių klasių mokinių dainelių šventėje „Skambėk, dainele“ (Rokiškio J. Keliuočio viešojoje bibliotekoje), festivalyje „Vaikas su gitara“. Vyko atvira pamoka-koncertas pradinių klasių mokiniams. Mokslo metus baigėme Padėkos koncertu gimnazijos bendruomenei „Saulėgrąžos ir paukščių laikas“. Jungtinis mokytojų ir mokinių kolektyvas pasirodė tradiciniame rajoniniame jubiliejiniame renginyje „Kuc kuc Kamajuos“, Padėkos ir eglutės įžiebimo vakaro renginyje Kamajų bendruomenės namuose. Visų meninių studijų mokiniai dalyvavo gimnazijos bendruomenei skirtame kalėdiniame koncerte „Vaikystės veidrody snieguotos pėdos...“. Dailės studijos mokiniai dalyvavo respublikiniame STEAM projekte – virtualiame dailės darbų konkurse „Paukščiai“, laimėti keturi prizinių vietų diplomai.  Gimnazijos erdvėse nuolat eksponuojami dailės studijos mokinių keramikos darbai, vyksta mokinių piešinių parodos, ikimokyklinio ugdymo skyriaus patalpose nuolat veikia estetikos studiją lankančių vaikų piešinių bei keramikos darbų parodos. Mokytojai, siekdami profesionalaus mokinių meninio ugdymo, kartu su mokiniais vyko į profesionalų menininkų spektaklius, operetes.  Direktorė Loreta Grochauskienė |
|  |